  Виталий Пронин Кык ар талэсь азьло ортчытэм лыдъян-чотан возьматӥз: Удмуртиын 1 сюрс 961 гурт. Со пӧлысь 121-аз одӥг но улӥсез ӧвӧл. 192-аз вить я воксё солэсь но ӧжыт мурт улэ. Берлооссэ огазеяд ке, ваньмыз-ӧвӧлэз 515 адями люкаськоз. Таӵе лыдпусъёсты шарая Удмуртстатлэн кивалтӥсез Евгений Данилов. Кыӵе адӟон вите асьмемыз азьланяз? Ма муген ялан быро гуртъёс? Талы пум поныны луэ меда? Кӧня кужым кулэ куд-огзэ выльысь љутыны? Юанъёслы, валэктон шедьтон вылысь вазиським Удмуртстатэ. Отын шумпоттыны воксё но ӧз дыртэ.Тужгес трос гуртъёс быремын Балезино ёросын. 1980-тӥ арын татын 215 гурт ке вал, берло лыдъян-чотанэз учконо ке, кылемын 135. Со пӧлысь 13-яз одӥг но улӥсез ӧвӧл.Та пумысен асьсэос балезиноос чик уг куректо, шӧдске. Ёрос йырлэн экономика ужпумъёсъя воштӥсез Василий Некрасов валэктӥз:- Лыдпусъёсмы ӝожмытэсь вал ни 2002-тӥ арын ик. Чепца каргурт огазеяськиз Балезино каргуртэн. Солэсь адӟем карисьёс эшшо вал на. Чугун сюрес кузя пуксем вить гуртэз быдтӥм - улӥсез ӧй вал. Эшшо сомындазэ ик списокысьтымы куштӥм - калыкез ӧвӧл, музъемзылэсь куштӥськемын. Туннэ нуналлы калыктэм гуртъёсмы 14 люкасько ни. Но таосты реестрысь куштыны нокызьы уг луы - калыклэн отын асьсэ музъемзы вань на. 8-аз 1-2 мурт сяна уг улы. Огез соос пӧлысь Лебеди гурт: тылэз но, телефонэз но, сюресэз но ӧвӧл. Коть караул кесяськы. Одӥг адями сяна пумитад уз поты - со Сергей Князев. «Калыкен огазьын улэмед уг поты-а?» - юаськомы но, пумитамы вазе: татын, пе, вордски, татын ик куло. Будэтэ: огнам ӧвӧл мон, бордам - инкуазь.Жаляса верано, азьланяз гуртъёсмы эшшо но трос бырозы. Туннэ нуналлы куашкамен лыдъяське 30 гурт. Отын котькудаз ог 15 адями сяна уг улы. Соос но - пенсие потэмъёс. Магазинзы, медпунктсы, клубзы, колхоззы ӧвӧл, сюрессы урод. Арлыдоос кулӥзы ке, та гуртъёс нокинлы но кулэ уз луэ ни. Балезиноослэсь бере уг кылё бускельёссы: Красногорск, Кез но Эгра ёросъёс. Татын но бырем гуртъёссы быдэн даслэсь трос. Амалтэк ӟудод: мар луэ уйпалъёсын?Та юанлы валэктон утча экономика наукаосъя доктор, Ижысь гурт удысъя академиысь менеджментъя но правоя кафедраен кивалтӥсь Анатолий Осипов:- Гуртъёслэн быремзылэн валтӥсь мугез - музъемъёсмы мултэс бадӟымесь. Со быдэс Россилэн висёнэз. Крестьянъёс нырысь-валысь ваньзэ, мае быгатӥзы, утялтӥзы-гыризы-кизизы. Но 1960-тӥ аръёсы кивалтӥсьёс азе госплан пуктӥзы: пичи гуртъёсты огазеяно бадӟымъёсыныз. Ма, ог дасо мурт понна тыл но эстӥськон сутод шат?!Собере гуртъёсты куасалтћзы 90-тћ аръёс. Арлыдо калыклы со вакыт сярысь мадёнэз ќвќл: огкутскемен куашказ ваньмыз - кулэ ќз луы ни колхоз но, отын ужасьёс но. Калык кыџак ужтэк кылиз.Уйпалан гуртъёслэн тросгес быремзы герӟаськемын кезьытгес куазен но. Сопалан музъем но таин валче начаргес, лымшор ёросъёсын ӵошатыса. Кивалтӥсьёс но отын кылтэмесьгес. Со вашкала дырысен озьы вал. Уйпала мынонлэн пайдаез пичигес шуыса, отчы выжыяськонлэсь уноез палэнскылӥзы. Котькӧня пырскы уго, урожай рос-прос уд басьты, озьыен, колхозэд начар улоз. Таин валче уйпала ӟеч, кужмо кузёос ӧз сюрылэ. Соосыз но пукон вылазы возиськон сярысь гинэ малпаллязы, школаосты, медпунктъёсты выльдон сярысь сокем ӧз сюлмаськылэ. Нош таостэк гурт быре. Эмъюм басьтэмед но уг луы ке, мар ужась калык отын карыны кулэ? Пиналзэ палэнэ дышетыны нуллытозь, со быдэс семьяеныз музон азе кӧчоз. Сотэк-а 1993-тӥ арысен 2010-тӥ арозь Россиысь гурт калык 1,93 миллион адямилы кулэсмиз? Нош 1990-тӥ аръёслэн кутсконазы гинэ гуртъёсын улӥз 40,14 миллион адями.Чаклатэк ӧвӧл созэ но. Нырысь ик быро бадӟым сюреслэсь палэнэ пуксем гуртъёс. Автобус но дорад уг ветлы ке, урожайдэ кызьы келялод?Мон ӵем потасько кунгож сьӧры. Юромо чаклай Америкалэсь улэм-вылэмзэ. Отын гурт сярысь валанзы ик ӧвӧл. Асьме кадь гуртсы городлы кельше: отын ваньмыз вань. Вылаз ик - вӧл-вӧл. Соин ик фермеръёссы но бусыоссэс, пудо-животсэс кулэстыны уг дырто.Нош асьмелэн бусыосмы нуналмысь тросгес шобырско жуг-жаген. Нокинлы соос кулэ ӧвӧл. Огзэ-кыксэ ке но лулъя вал, кизь ю-нянь. Но толыкез ӧвӧл. Трос ю-нянь будэтӥськомы ке, кытчы сое тырыны паймиськомы. Вузаны но жаль. 1 тонна ю тысез 3-4 сюрс манетэн басьто. Ваньзэ сое будэтон, утялтон трослы дуногес усе. Собере асьмелэн ю тысьмы вылӥ сортъем уг пӧрмы. Сьӧд няньмы гинэ ӟечлыко луэ.Но туала арын калык кӧтсэ тырон сярысь гинэ уг сюлмаськы. Сиёнлы уксёзэ жаляса, телефон, компьютер басьтоз, театре мыноз, киное вамыштоз. Но ваньмыз та городын. Азьланяз но городэ кќчыны тыршозы. Гуртэз утён понна кылдытоно условиос. Али кивалтћсьёс со борды басьтћськизы ни, куд-огез хозяйствоос берло аръёсы тодмантэм воштћськизы. Бырись гуртъёсын артэ пушъё выльёсыз. Тужгес трос соос Алнаш ёросын. Кылсярысь, берло дыре шумпоттыны ӧдъязы Игинче, Сизьгурт, Усмангурт, Ӟуч Вишур, Гагра. Районысь статуправлениен кивалтӥсь Татьяна Мусихина верамъя, азьланяз ӝужась гуртъёслэн лыдзы эшшо но йылоз. Музъем тапалан умой. Котькӧня мерттӥськы. Вӧл-вӧл пуктӥськыны но нокин уг люкеты. Сюресъёс но уродэсь ӧвӧл. Калыклэн улон шоры учконэз пумен воштӥське. Мар, пе, городын, пачкаса но кырсь омырен шокаса, векалод. Туала арын машина ки улын, нылпи садъёс усьтӥсько, школаос ужало. Озьыен, котькуд сэреге вуттӥськыны луэ - мылкыдыд гинэ мед тырмоз.Зэм, уйпалъёслэн но вань маин ушъяськыны. Кылсярысь, Балезино ёросын ик туссэ воштэ ни Алышгурт (Юлдырь). Василий Некрасов ивортэмъя, 2005-тӥ арын татын вал 57 гинэ улӥсез. Туннэ 142. Тросэз - удмуртъёс. Зэм, клубзы ӧвӧл. Озьы ке но татысь тэшкылиос шалтыр урам кузя бызьыло. Соос ог дасо кузя люкасько. Школазы но, нылпи садзы но ӧвӧл. Гуртоос уг ӝожомо - Люк черкогуртэ пиналъёссэс автобус нуллэ уго. Огез гинэ бӧрдытэ - ог 12 иськемъем сюрессы урод. Мувӧй поттӥсьёс солань-талань бадӟым машинаосынызы ворттылыса, гравийлэсь кисьтэм мае ке воксё быдто. Та пумысен алышгуртъёс Москвае гожтэт но ысъязы ни.- Югдурзэс валаса, сюрессэс кылем арын выльдӥмы. Но сӥзьылозь со нош ик ярантэм луиз, - шуэ Василий Некрасов. - Мувќй поттӥсьёсын кенешыны ветлӥмы. Соос меӵкытӥзы гинэ: ми тӥледлы выт тыриськомы ук, тупатэ сюрестэс асьтэос. Но сое рос-прос лэсьтон понна ог 20 миллион манет кулэ.Озьы ке но алышгуртъёс уг чигисько. Дэмен вань шуг-секытъёсты вормом, шуо. Мылкыдзэс бурдъяны ас вакытаз быгатӥз уго татын ик вордӥськем Фёдор Шиляев. Пенсие потэмез бере выльысь берытскиз Алышгуртэ. Солэсь адӟем каризы ӵыжы-выжыосыз. Выль юртъер ӝутӥзы. Калык вожъяськыны, бордазы кыстӥськыны кутскиз. Табере Алышгуртэ усьтыны туртто магазин. Солы фундамент но сћзьыл кисьтӥзы. Гужем рос-прос ужалоз ни, оскыто интыысь кивалтӥсьёс. Кин тодэ, калыксы йылӥз ке, азьланяз, оло, медпунктсы но луоз ай.Елена Сараматова.  